atomrakettmotor
Store norske leksikon,Teknologi og industri,Romvirksomhet,Raketter
Atomrakettmotor er en rakettmotor som anvender kjernereaksjoner til energiproduksjon i stedet for drivstoff, som kjemisk rakettmotorer benytter. Reaktorkjernen kan være fast, flytende eller i gassform.
Det finnes ulike typer atomrakettmotorer, for eksempel termisk atomrakettmotor, som anvender varmen fra en kontrollert kjernereaksjon, eller impuls-atomrakettmotor, som anvenderimpulsen fra små, kjernefysiske eksplosjoner.I en termisk atomrakettmotor overføres varmeenergien fra en liten, kompakt atomreaktor til et drivmedium (fortrinnsvis hydrogen) slik at temperatur og trykkøking gir akselerasjon og ekspansjon i en dyse. Anvendelse Atomrakettmotorteknologien utforskes blant annet av NASA fordi den ventes å kunne frakte mennesker mer effektivt til Mars, noe som vil redusere mengden skadelig stråling som astronautene blir utsatt for på reisen dit.En termisk atomrakettmotor opererer ved høyere temperaturer og utnytter drivmediet mer effektivt enn en kjemisk rakettmotor, men er foreløpig (2019) kun prøvd på bakken. Les mer i Store norske leksikon rakettmotor kjerneenergi